
Bradu se numără printre utinele comune din judet în care conditiile de trai nu diferă cu nimic 
față de cele din orase. Primarul Dan Stroe si-a propus să ducă la îndeplinire toate planurile pe care 
le are si care contribuie la dezvoltarea localității. Mai multe lucrări care să conducă la sporirea 
conditiilor de trai ale locuitorilor, începute deja, sunt finalizate sau în plină desfăsurare, în acest 
moment, la Bradu, în timp ce administratia publică din comună pregăteste si alte investiții noi. 



















































PRIMARIA BRADU A ACHIZIȚIONAT 
TABLETE CU INTERNET PENTRU 
ELEVII ŞCOLILOR DIN LOCALITATE 























LA MULȚI ANI, 
= DRAGICOPII! 


Sunteţi cei care ne colorați cu ino- 
cența voastră fiecare moment al vie- 
ţii, sunteţi cei care ne arătaţi că lumea 
voastră este una plină de lumină şi spe- 
ranţă, o lume în care binele triumfă me- 
reu și în care greutăţile dispar. Sunteţi 
sursa noastră de energie şi bucurie. 








Pe 1 iunie este ziua viitorului Româ- 
niei, o zi în care vă sărbătorim pe voi, 
cei mici! 

Din păcate, anul acesta nu vom pu- 
tea să organizăm un eveniment special 
pentru voi, aşa cum am făcut în fieca- 
re an, din cauza restricţiilor impuse în 
starea de alertă. Va trece însă şi această 
perioadă şi sperăm să ne revedem cu 
toţii sănătoşi şi să sărbătorim aşa cum 
se cuvine ziua voastră, copii minunaţi! 





Copiilor din Bradu le urez să se bu- 
cure de viaţă şi copilărie, să fie încreză- 
tori şi puternici, să rămână sursa noas- 
tră de inspiraţie zilnică! 

Primar, Dan Stroe 









Bradului 

"Ne-am adaptat situaţiei actuale, fetiţele s-au antrenat zilnic şi con- 
sideră că s-au autodepășit. Sunt foarte bune, muncesc cu drag şi își fac 
zilnic circuitul. Asta înseamnă să iubeşti ceea ce faci. Cum am spus de 
fiecare dată, mânuţe de campioane! S-au filmat, au trimis şi vedem ce 
şi cum va fi. Normal că este greu, dar nu imposibil. De asemenea, vreau 

să le mulțumesc şi părinţilor pentru susţinere. Deja fetiţele mi-au trimis 
poze cu noile costume. "Totul va trece, mi-au spus, "vom reveni când 
se va putea în sală, iar noi trebuie să fim pregătite pentru concursurile 

e care ne este atât de dor'. Superbe şi fetiţele şi costumele! Ce pot să 
spun? Sunt mândră de ele, tare mândră! Au evoluat frumos! De aseme- 
nea, surpriză, fetiţele începătoare vin puternic din urmă. şi fac circuitul 
şi au avut o evoluţie remarcabilă. Bravo, fetelor! Categoric vom participa 
atunci când va fi cazul în formulă completă! Concluzia: se poate! Tre- 
buie doar să vrei! Şi să nu uităm: sportul înseamnă sănătate! Mânuţe de 
campioane! Bravo, Gymnastic Star! Sunt mândră de voi! Cele mai bune! 
Cristina lonete — coordonator al secţiei de gimnastică şi director al Că- 
minului Cultural Bradu. 

PRIMĂRIA BRADU A ACHIZITIONAT 





TABLETE CU INTERNET PENTRU 





ELEVII SCOLILOR DIN LOCALITATE 


Măsurile restrictive impuse de 
pandemia de coronavirus au dus 
la o premieră în învăţământ, re- 
spectiv cursurile online. Deşi în 
multe comune elevii nu au un dis- 
pozitiv de pe care să comunice cu 
profesorii, Bradu este printre pri- 
mele comune care a achiziţionat 
tablete cu internet necesare elevi- 
lor din comunitate pentru a putea 
participa la cursurile online. 


Admitere liceu pentru 
2021: Calendarul 


“Primăria Bradu a achiziționat 
tablete cu internet pentru elevii 
şcolilor din Bradu. Astfel, copiii 
au primit aceste dispozitive pentru 
ca aceştia să poată participa la în- 
vățământul online, care a devenit 
obligatoriu. De asemenea, tabletele 
le vor fi de folos chiar şi după re- 
deschiderea școlilor, dispozitivele 
putând fi folosite pentru diverse 
activităţi şcolare, declară primarul 





Dan Stroe. 


"În contextul epidemiei de co- 
ronavirus, având în vedere măsuri- 
Je de distanţare socială impuse prin 
ordonanţele militare, dar şi decizia 
autorităților de a menţine şcolile 
închise până în luna septembrie, 
cursurile se vor desfăşura doar on- 
line. Astfel, Primăria Bradu a venit 
în sprijinul copiilor de la şcolile din 


F 


localitate şi a achiziţionat tablete cu 
serviciul de internet inclus (elevii 
claselor pregătitoare - VIII). Table- 
tele vor servi ca instrument didac- 
tic, putând fi folosite atât în această 
perioadă, cât şi după redeschiderea 
şcolilor. Mulţumim conducerii Pri- 
măriei Bradu pentru ajutorul acor- 
dat elevilor noştri”, declară Cristi- 
na Voicu, director al Școlii “Mihai 
Eminescu” Bradu. 


ATENTIE LA AMBROZIE:! 


anul școlar 2020 — 
oficial și procedura completă 


Ministerul Educaţiei a anunţat noul calendar privind 
organizarea şi desfăşurarea admiterii în învățământul li- 
ceal de stat pentru anul şcolar 2020-2021. Astfel, în 27 
mai vor fi afişate ofertele de şcolarizare, iar înscrierea la 
probele de aptitudini va avea loc între 2 şi 5 iunie. Com- 
pletarea opţiunilor în fişele de înscriere se va face în pe- 
rioada 2-6 iulie, iar repartizarea computerizată este pro- 
gramată în 10 iulie. 


„În contextul epidemiologic actual, şedințele/acţiuni- 
Je de instruire cu părinţii şi elevii pentru prezentarea pro- 
cedurilor de admitere şi a planului de şcolarizare, precum 
şi cele pentru completarea opţiunilor în fişele de înscrie- 
re de către absolvenţii clasei a VIII-a şi de către părinții 
acestora pot fi organizate în unitatea de învățământ sau 
prin mijloace electronice de comunicare - telefon, e-mail, 
videoconferință. Admiterea candidaţilor pe locurile spe- 
ciale pentru rromi se va face computerizat, într-o sesiune 
distinctă, arată sursa citată. 


Media de admitere, în baza căreia se realizează în- 
scrierea în clasa a IX-a de liceu, se calculează ca medie 
ponderată între media generală la examenul de evaluare 
națională (80%) şi media generală de absolvire a claselor 
V-VIII (20%). 

În același timp, prin ordinul de ministru nr. 4.325/2020, 
publicat în Monitorul Oficial nr. 4.325/22.05.2020, a fost 
adoptat şi calendarul admiterii în învățământul profesi- 
onal de stat și în învățământul dual pentru anul şcolar 
2020-2021. Potrivit acestui document, perioada de în- 
scriere va începe în 29 iunie. Prima etapă a admiterii în 
învățământul profesional de stat (înscriere - afişare re- 
zultate) este programată în perioada 29 iunie - 10 iulie, 
iar a doua etapă (înscriere — afişare rezultate) între 22 şi 
28 iulie, arată Ministerul Educaţiei. 


Autorităţile locale făc un apel către cetă- 
țeni, rugându- i să semnaleze zonele din loca- 
litate în care creşte ambrozia, pentru a se lua 
măsuri cât mai urgente în vederea stârpirii 
acestei plante, considerată cea mai alergenică 
buruiană din România. Faţa de această situa- 
ție, legiuitorul a luat măsuri adoptând Legea 
nr. 68/2018 a combaterii buruienii ambrozia. 
Astfel, proprietarii sau deţinătorii de terenuri, 
administratorii drumurilor publice, căilor fe- 
rate, cursurilor de apă, lacurilor, sistemelor de 
irigaţii şi ai bazinelor piscicole au obligaţia să 
desfăşoare lucrări de prevenire, combatere şi 
distrugere a buruienii ambrozia, denumită ști- 
ințific Ambrosia artemisiifolia, pentru evita- 
rea instalării şi răspândirii vegetației adventive 
invazive şi eliminarea ei în cazul prezenţei pe 
terenurile intravilane sau extravilane. 


În scopul distrugerii buruienii ambrozia şi 
al prevenirii răspândirii acesteia, proprietarii 
sau deţinătorii de terenuri, administratorii 
drumurilor publice, căilor ferate, cursurilor de 
apă, lacurilor, sistemelor de irigaţii şi ai bazi- 
nelor piscicole vor desfăşura periodic, în pe- 
rioada cuprinsă între răsărirea acestei plante 
şi apariţia primelor inflorescențe, respectiv cel 
târziu până la data de 30 iunie a fiecărui an, 
lucrări de întreţinere a terenurilor prin cosire, 
smulgere, erbicidare sau alte lucrări şi meto- 
de specifice. Aceste măsuri se menţin până la 
sfârşitul perioadei de vegetaţie a buruienii. 


Recomandăm următoarele metode pentru 
prevenirea, combaterea și distrugerea ambro- 
ziei: cosirea repetată, manual sau mecanic, în 
funcţie de locul şi suprafaţa infestată, distru- 
gerea cu unelte agricole, smulgerea, în cazul 
unor suprafeţe izolate, efectuarea unor arături 
adânci şi discuiri pe terenurile agricole, erbi- 
cidarea, după caz. Aveţi obligaţia să informaţi 





în scris primăria pe raza căreia aţi iei o etatăi lu- 
crările prevăzute mai sus. Pentru informaţii 
suplimentare, vă recomandăm să contactaţi 
Direcţia pentru Agricultură Judeţeană Argeș 
la telefon 0348.405.032, pentru a obţine infor- 
maţiile necesare. 


Dacă în urma controlului efectuat în primă 
fază se constată faptul că nu s-au luat măsurile 
specifice de combatere a ambroziei, proprieta- 
rii terenurilor respective vor primi un avertis- 
ment. În situaţia în care, în urma celui de-al 
doilea control efectuat pe teren, se constată 
faptul că nici până la termenul acordat nu s-au 
luat măsurile necesare pentru prevenirea, 
combaterea și distrugerea acestei buruieni, 
proprietarii terenurilor sunt pasibili de amen- 
dă contravenţională, de la 750 lei la 5.000 lei în 
cazul persoanelor fizice, respectiv de la 5.000 
lei la 20.000 lei în cazul persoanelor juridice. 

Administraţia din Bradu aminteşte că fi- 
ecare proprietar deţinător de imobil are obli- 
gaţia de a-şi întreţine, salubriza, cosi vegetaţia 
din dreptul imobilului, pe întreaga lungime. 
În caz contrar amenzile sunt destul de mari, 
pornind de la 600 de lei pentru persoanele fizi- 
ce. De asemenea, cetăţenii sunt obligaţi să de- 
colmateze şanţurile din dreptul proprietăţii. În 
acest caz, amenzile pornesc de la 1.000 de lei. 

Bradu se numără printre puținele comune din judet în care condiţiile de trai nu diferă cu nimic 
față de cele din orașe. Primarul Dan Stroe și-a propus să ducă la îndeplinire toate planurile pe care 
le are şi care contribuie la dezvoltarea localităţii. Mai multe lucrări care să conducă la sporirea 
condițiilor de trai ale locuitorilor, începute deja, sunt finalizate sau în plină desfășurare, în acest 
moment, la Bradu, în timp ce administrația publică din comună pregăteste și alte investiţii noi. 

Bradului 
Continuă lucrările PT 
de asfaltare pe mai 
multe străzi 


- Strada Primăverii 5 urmează 
să fie asfaltată şi să fie amenajată o 
parcare (între strada Primăverii 5 şi 
strada Primăverii). Lucrarea se află 
în procedură de licitaţie. 

- Reparaţii prin pietruire şi asfal- 
tare pe străzile Maria 'Tudora, Sabin 
Iliescu, Amzăreasca (cap de linie), 
Gării, Muşcatelor, Pasarelă Geamă- 
na (intrarea din DJ] - lângă pasare- 
lă), Gării (cu refacerea pasajului de 
trecere la nivel de cale ferată). 


- Refacerea parcării de la Cămi- 
nul Cultural prin reparaţii asfaltice. 


Lj 
Lj 


- Se lucrează la canalizarea plu- 
vială pe strada Principală de la Pa- 
sarelă spre Aleea Neajlov (pe partea 
cu fosta unitate militară) şi continuă 
amenajarea trotuarelor pe strada 
Serelor. 


- Se află în procedură de licitaţie 
investiția pentru rețeaua de cana- 
lizare menajeră pe strada Fragilor 
(extindere), dar şi investiţia privind 
împrejmuirea cimitirului din Gea- 
măna (amenajarea unui gard la te- 
renul cumpărat pentru extinderea 
cimitirului). 

- Sunt în curs de execuţie lucră- 
rile pentru introducerea reţelelor 
de apă şi canalizare pe strada Cas- 
tanului. De asemenea, va începe şi 
execuţia lucrărilor de asfaltare pe 
strada Primăverii 2. 

- S-au făcut achiziţii pentru lu- 
crările de ridicare la cotă a cămi- 
nelor de canalizare menajeră pe 
străzile Cornului, Buna Vestire, Ci- 
mitirului. 

- Lucrări pe cursul de apă Geme- 
nița — pentru amenajarea hidroteh- 
nică (Chitop - Gemenii), se aşteap- 
tă avizul de la Mediu. După ce se 
va obţine autorizaţia de construcţie 
vor începe lucrările. 


- Pe strada Gării, în interiorul 
parcului s-a amenajat canalul care-l 
străbate, pentru a nu se mai inunda 
zona. 


- Canalizare pluvială de la Târ- 
gul Săptămânal - Valea Geamăna 
(pe partea stângă). Investiţia este în 
procedură de licitaţie. 


Încep lucrările de 
extindere a rețelei de 
gaze pe cele 14 străzi 
aprobate în 2019 


Lucrările au început pe strada 
Liliacului, unde s-a finalizat extin- 
derea şi se lucrează la branșamente. 
Urmează, în ordinea obţinerii avi- 
zelor, următoarele străzi: Salcâmi- 
lor, Valea Geamăna, Afinului. 

d PNI Educaţiei a emis 
un ordin, publicat în Monitorul 
Oficial din 16 mai, prin care sta- 
bileşte câteva reguli clare pentru 
accesul în şcoli în perioada 2-12 
iunie. Școlile rămân închise, dar 
va fi permis accesul, în anumite 
condiţii, pentru pregătirea elevi- 
lor din clasele terminale și pentru 
examenele naționale. 

În conformitate cu Ministerul 
Educaţiei şi Cercetării (MEC) şi 
Ministerul Sănătăţii, care au emis 
un ordin comun prin care sunt sta- 
bilite măsuri de prevenire şi com- 
batere a îmbolnăvirilor cu SARS 
CoV-2 pentru unităţile/instituţiile 
de învățământ, instituţiile publi- 
ce, pentru toate structurile aflate 
în subordonarea MEC, în $coa- 
la Gimnazială "Mihai Eminescu” 
Bradu s-au luat următoarele mă- 
suri: 

1. Măsuri pentru organizarea ac- 
tivităţii în unitățile de învățământ: 

M fiecare persoană trebuie să 
aibă o suprafață minimă de 4 mp 
în jurul ei şi o distanță minimă de 
2 metri față de cei din jur; 

MI accesul va fi interzis persoa- 
nelor cu o temperatură de 37,3 gra- 
de Celsius; 

N suprafeţele vor fi dezinfectate; 

N sc vor evita aglomerările de 
persoane. 

2. Măsuri de prevenire şi protecţie 
în perioada desfășurării activităților 
de pregătire pentru elevii din clasele 
terminale: 

N cursurile de pregătire se vor 
organiza în grupe de cel mult 10 
elevi; 

N în pauze, care vor dura 10 mi- 
nute, nu pot fi mai mult de două 
grupe de elevi 

N încăperile vor fi aerisite 

M spaţiile vor fi dezinfectate cu 
substanţe biocide, pe bază de clor 
sau alcool, etapă urmată de aerisi- 
rea încăperii pentru o perioadă de 
cel puţin 30 de minute; 

N clevii şi profesorii îşi vor dez- 
infecta periodic mâinile şi vor pur- 
ta mască. 

3. Măsuri de prevenire și protec- 
ție în perioada susținerii examene- 
lor: 

N triaj epidemiologic pentru 
candidați şi examinatori; 

WM circuite prestabilite către/şi 
din sala de examen; 

BI candidaţii vor păstra o distan- 
ță de 2 metri la intrarea în sala de 
examen; 

N sălile de examen vor fi marca- 
te corespunzător; 

N pupitrele vor fi individualiza- 
te/prestabilite. 

4 Condiţii de igienă în sala de 
curs/examen 





MI toate sălile vor fi curățate şi 
dezinfectate, înainte şi după fiecare 
serie de candidaţi; 

N |a intrarea în sală vor fi prevă- 
zute dispozitive medicale cu sub- 
stanță dezinfectantă pentru mâini; 

M stabilirea locurilor se va face 
astfel încât să existe o distanţă între 
candidaţi, pe rânduri şi între rân- 
duri de 2 metri; 





Măsuri pentru organizarea activității în, 


UNITĂȚILE DE ÎNVĂȚĂMÂNT 





BI sc vor respecta regulile de dis- 
tanțare fizică: 

BI sc va evita atingerea cu mâna 
a nasului, ochilor şi gurii; 

N sc va strănuta în pliul cotului; 

N sc va folosi batista de unică 
folosință. 

5. Condiţii de igienă pentru gru- 
purile sanitare 
N |a intrările în toaletă vor exis- 


ta recipiente cu Po, dezinfec- 
tante pentru mâini; 

BI toate cabinele toaletelor vor fi 
dotate cu hârtie igienică; 

MN sc vor asigura recipiente cu 
săpun, lângă lavoare 

N grupurile sanitare vor fi dota- 
te cu prosoape de hârtie sau uscă- 
toare pentru mâini şi vor fi dezin- 
fectate. 





Masuri de prevenire şi protecție în perioada în perioada 


SUSȚINERII EXAMENELOR 





F | Ministerul Educaţiei 





"97 si Cercetării 








Măsuri de prevenire și protecție în perioada 
desfășurării activităților de pregătire pentru 


ELEVII DIN CLASELE TERMINALE 





"EI si Cercetării 








Măsuri de prevenire şi protecție în paricada desfăşurării activităților 
de pregătire pentru alevii din clasale terminale şi în pericada organizării 


EXAMENELOR NAȚIONALE 


Ministerul Educatiei 








| EA Mintszerul Educației 
= ! și Carcetării 








Condiţii igienice în sala de 


CURS / EXAMEN 


2 METRI 





Ministrul Educația! 
şi Ciarcatării 











Condiţii igienice pentru 


GRUPURILE SANITARE 








şi Cercetării 





Ă Ministerul Educației 


f Ministerul Educatia! 
"şi Carearării 














“Băieţii sunt foarte nerăbdători 
să înceapă activitatea. Sperăm ca 
situaţia să fie din ce mai bună şi să 
reluăm din luna iunie antrenamen- 
tele şi din iulie meciurile oficiale., 
precizează lonuţ Nae, directorul 
Clubului Sportiv Real Bradu. 


Asociaţia Judeţeană de Fotbal 
Aryeș - Hotărârea Comitetului 
Executiv 19.05.2020 


Ținând cont de principiile re- 
comandate de UEFA, FRF a cerut 
AJF-urilor să ţină cont de aceste 
principii, urmând ca fiecare AJE, în 
parte, să decidă asupra formei de 
finalizare a campionatelor, având 
în vedere specificul fiecărei asoci- 
ații judeţene. Campioana judeţului 
trebuie desemnată numai pe tere- 
nul de joc. Pentru aceasta trebuie 
avute în atenţie anumite condiţii 
cum sunt: 


a) Trebuie ştiută dată la care 
se vor putea relua competiţiile de 
fotbal amator. În cel mai optimist 
scenariu jocurile se vor putea relua 
în jurul datei de 04/05.07.2020, cu 
respectarea cerințelor Ministerului 
Sănătăţii privind criza de COVID 
19; 

b) Barajul de promovare în Liga 
3 (14 zone) se va ţine în prima de- 
cadă a lunii august 2020; 

c) Campioana judeţeană - Liga 
4 trebuie comunicată la FRF până 
la finalul lunii iulie 2020; 


d) Trebuie respectate anumite 
obiective cum sunt: 


e) Cerinţele impuse de Autori- 
tățile Naţionale privind siguran- 
ţa sănătăţii jucătorilor, oficialilor 
de joc, conducători, spectatorilor 
atunci când se organizează jocuri 


de fotbal; 
f) Sustenabilitatea cluburilor; 


9) Orice decizie luată trebuie să 
producă cea mai mică nemulțumi- 
re celor mai multe cluburi; 


h) Toate jocurile se vor disputa 
fără spectatori; 


i) La jocurile de seniori nu pot fi 
folosiți minori ca şi copii de mingi. 

j) Noua ediţie 2020 - 2021, or- 
ganizată de AJF Argeş, va începe în 
jurul datei de 15.08.2020; 

FRE a cerut ca AJF-urile să con- 
tinue campionatele de seniori (cele 
de juniori fiind anulate) adoptând 
una din următoarele variante: 


- finalizarea campionatului, adi- 
că jucându-se toate jocurile rămase 
de disputat; 


-  restructurarea/segmentarea 
campionatului(organizarea de play 
- off; play - out) sau baraj între pri- 
mele două echipe, din clasamentul 
de la acest moment, dacă diferenţa 
de puncte dintre aceste două echi- 
pe este mică, în condiţiile în care 


nu se poate organiza Play - Off cu 
mai mai multe echipe; 


- înghețarea campionatului (cu 
situația actuală din clasament), 
dacă diferența de puncte dintre 
primele două clasate este mai mare 
decât numărul de puncte dintr-un 
eventual baraj); 


- anularea campionatului (fără 
promovare - retrogadare) dacă nu 
se mai pot organiza jocuri în aceas- 
tă ediţie de campionat 2019 - 2020. 


Variantele propuse de Comite- 
tul Executiv sunt: 

Pentru Liga 4: 

Varianta 1: Play - Of] şi Play - 
Out, cu participarea tuturor echipe- 
lor. 

a) Play - Off cu înjumătăţirea 
punctelor acumulate până în pre- 
zent. Se va juca sistem campionat 
tur — retur (şase etape din care 
două etape intermediare) sau tur- 
neu simplu, în funcţie de nr. de 
săptămâni avute la dispoziţie. 

1. Play - Off 1: Locurile 1 - 4 
(șase/trei jocuri pentru fiecare 
echipă), clasamentul final al play - 
oft 1 dând și campioana judeţului 
Argeş (locul 1), celelalte ocupând 
locurile 2, 3 şi 4 în clasamentul Li- 
gii 4; 

2. Play - Off 2: Locurile 5 - 8 
(şase/trei jocuri pentru fiecare 
echipă), clasamentul final al play - 
off 2 dând ocupantele locurilor 5; 
6; 7 şi 8 în clasamentul Ligii 4; 

3. Play - Off 3: Locurile 9 - 12 
(şase/trei jocuri pentru fiecare 
echipă), clasamentul final al play - 
off 3 dând ocupantele locurilor 9; 
10; 11 și 12 în clasamentul Ligii 4; 

b) Play - Out cu înjumătăţirea 
punctelor acumulate până în pre- 
zent. Se va juca sistem campionat 
tur — retur (şase etape) sau turneu 
simplu, în funcţie de nr. de săptă- 
mâni avute la dispoziţie. 

4. Play - Out 1: Locurile 13 — 
16 (şase/trei jocuri pentru fiecare 
echipă), clasamentul final al play - 
out 1 dând ocupantele locurilor 13; 
14; 15 şi 16 în clasamentul Ligii 4; 


5. Play - Out 2: Locurile 17 - 19 
(patru/două jocuri pentru fiecare 
echipă), clasamentul final al play - 
out 2 dând ocupantele locurilor 17; 
18 şi 19 în clasamentul final al Ligii 
4. 


Varianta 2 - pentru desemnarea 
campioanei la Liga 4 şi dreptul de 
participare la barajul de promovare 
în Liga 3. 

al) Echipele clasate pe primele 
patru locuri la acest moment (ACS 
Voința Budeasa; CS Real Bradu; 
ACS Academia de Fotbal Muscelul 
Câmpulug Muscel şi ACS Vultu- 
rii Priboieni vor juca sistem cam- 
pionat tur - retur (şase etape din 

care două etape intermediare) sau 
turneu simplu, în funcţie de nr. de 
săptămâni avute la dispoziţie, cu 
înjumătăţirea punctelor acumulate 
în clasament, la această zi, urmând 
ca echipă care va câștiga acest play 
- off să fie declarată campioană ju- 
dețului Argeș şi să obţină dreptul 
de participare la barajul de promo- 
vare în Liga 3. 


a2) Echipele clasate pe primele 
două locuri la acest moment (ACS 
Voința Budeasa şi CS Real Bradu) 
vor juca un baraj în dubla man- 
şă (tur - retur). Această variantă 
va fi optată numai în situaţia în 
care jocurile din varianta al nu se 
pot juca, timpul alocat pentru de- 
semnarea campioanei fiind foarte 
scurt. 


b) Echipele clasate pe locurile 5 
- 19 (varianta al) sau 3 — 19 (vari- 
anta a2) nu vor mai disputa jocuri, 
fiecare echipă fiind clasată pe locu- 
rile actuale în clasamentul final al 
Ligii 4 

c) Nicio echipă nu va retrograda 
în Liga 5. 


Liga 5 (Seriile Centru; Nord 
și Sud) 

Varianta 1 - Play - Of] şi Play - 
Out, cu participarea tuturor echi- 
pelor, cu înjumătățirea punctelor 
acumulate până în prezent. Se va 
juca în sistem campionat tur — re- 
tur (șase etape din care două etape 
intermediare) sau turneu simplu, 
funcție de nr. de săptămâni avute la 
dispoziție. 

a) Play - Off 

1. Play - Off 1: Locurile 1 - 4 
(şase/trei jocuri pentru fiecare 
echipă); 

2. Play - Off 2: Lucurile 5 - 8 
(şase/trei jocuri pentru fiecare 
echipă). 

b) Play - Out 

1. Play - Out 1: Locurile 9 — 
12 (şase/trei jocuri pentru fiecare 
echipă); 

2. Play - Out 2: Locurile 13 — 
16 (şase/trei jocuri pentru fiecare 
echipă). 


Varianta 2 - pentru desemnarea 
campioanelor la Liga 5, pe fiecare 
Serie în parte, echipe care vor avea 
dreptul de promovare în Liga 4. 


Seria Centru: 


a) Diferenţa de puncte dintre 
prima echipă clasată (ACS Oarja - 
4lpct) şi cea de-a doua echipă cla- 
sată (ACS Speed Academy Piteşti 
- 33 pct) fiind la acest moment de 
8 (opt) puncte, diferenţa irecupera- 
bilă printr-un baraj de două jocuri, 
echipa campioană a acestei serii se 
declară echipa ACS OARJA. 


b) Echipele clasate pe locurile 3 
- 16 nu vor mai disputa jocuri, fie- 
care echipă fiind clasată pe locurile 
actuale în clasamentul final al Ligii 
5 - Seria Centru. 


Seria Nord: 


a) Diferenţa de puncte dintre 
prima echipa clasată (AS Lereşti 
- 39pct) şi cea de-a doua echipă 
clasat (AS Dragoslavele - 37 pct) 
fiind la acest moment de 2 (două) 
puncte, pentru a se desemna echi- 
pa campioană a acestei serii, se va 
disputa un baraj disputat în două 
manşe tur - retur, între aceste două 


echipe. 


b) Echipele clasate pe locurile 3 
- 16 nu vor mai disputa jocuri, fie- 
care echipă fiind clasată pe locurile 
actuale în clasamentul final al Ligii 
5 - Seria Nord. 


Seria Sud: 


a) Diferenţa de puncte dintre 
prima echipă clasată (ACS Energia 
Stolnici - 42 pct) şi cea de-a doua 
echipă clasată (ACS Steaua Negraşi 
- 38 pct) fiind la acest moment de 4 
(patru) puncte, pentru a se desem- 
na echipa campioană a acestei serii 
se va disputa un baraj disputat în 
două manşe tur - retur, dintre aces- 
te două echipe. 


b) Echipele clasate pe locurile 3 
- 16 nu vor mai disputa jocuri, fie- 
care echipă fiind clasată pe locurile 
actuale în clasamentul final al Ligii 
5 - Seria Sud. 

Biserica Ortodoxă sărbătoreşte praznicul 
Înălţării Domnului, în fiecare an, la 40 de zile 
de la sărbătoarea Sfintelor Paști. Anul aces- 
ta, Înălţarea Domnului este sărbătorită pe 28 
mai. Prin hotărârile Sfântului Sinod al Bise- 
ricii Ortodoxe Române din anii 1999 şi 2001, 
sărbătoarea Înălţării Domnului a fost consa- 
crată ca Zi a Eroilor şi sărbătoare naţională 
bisericească. 

“Și i-a dus afară până spre Betania și ridicân- 
du-şi mâinile, i-a binecuvântat. 

Și pe când îi binecuvânta, S-a despărțit de ei și 
S-a înălțat la cer. 

Iar ei, închinându-I-se Lui, s au întors în leru- 
salim cu bucurie mare. 


Și erau în toată vremea în templu, lăudând 
și binecuvântând pe Dumnezeu. Amin . Luca (2 
4.50-53) 


Înălțarea Domnului nostru Iisus Hristos cu 
trupul la cer, întru slavă şi putere, marchează 
pentru Biserică încheierea perioadei Pascale şi 
anticiparea evenimentului Cincizecimi. 


Între învierea Domnului şi Pogorârea Duhu- 
lui Sfânt - Cincizecimea sau Rusaliile, ucenicii 
i-au trecut printr-o etapă pregătitoare în care 
mintea le-a fost deschisă, prin arătările minu- 
nate ale Domnului lisus Înviat, pentru a înţele- 
ge taina Învierii. 


Treptat, ucenicii au fost vindecaţi de necu- 
noaştere și necredinţă și au fost deplin încredin- 
țaţi că lisus Hristos Cel Înviat din morți nu este 
o nălucă sau fantasmă, ci este Mântuitorul care 
mai înainte fusese răstignit şi îngropat. 


În cadrul ultimei întâlniri avute cu ucenicii, 
Domnul s-a înălţat la cer reînnoind promisiu- 

"Trebuie mai mult ca oricând 
să avem nâdejde și speranță 
ă totul va fi bine Și ne vom 

putea revedea sănătoși” 





nea trimiterii Duhului Sfânt peste ei, ca „făgă- 
duinţa Tatălui” când „se vor îmbrăca cu putere 
de sus. 


Înălţarea la cer prezentată în cartea Faptele 
Apostolilor exprimă încheierea activităţii Sale 
pământeşti şi ultima minune asupra propriei 
Sale persoane. 

Mântuitorul se înalță la cer pentru a face po- 
sibilă venirea Duhului Sfânt peste Sfinţii Apos- 
toli şi formarea Bisericii în mod tainic. 


În Biserică Ortodoxă Română s-a rânduit ca 
de Praznicul Înălţării Domnului să se facă po- 
menirea tuturor eroilor şi ostașilor care şi-au 
dat viaţa pe câmpul de luptă pentru apărarea 
credinţei ortodoxe, a patriei străbune şi demni- 
tății neamului romanesc. 

În Biserici se fac rugăciuni în joia Înălţării 
Domnului pentru ca sufletele celor care s-au 
jertfit pentru patria lor să se înalțe cu Domnul 
în slava cerească. 


Minunea Înălţării Domnului la cer, în rela- 
tarea Sfântului Evanghelist Luca, are un final 
deosebit de impresionant, dar mai cu seamă in- 
structiv pentru noi, cei de azi: „Închinându- I-se, 
s-au întors în lerusalim cu bucurie mare. 


Și în toată vremea erau în templu, lăudând şi 
binecuvântând pe Dumnezeu. 


În aceste vremuri de pandemie când ne lup- 
tăm cu un virus periculos pentru sănătatea şi 
siguranţă noastră, noi nu am putut să urmăm 
îndemnul Mântuitorului de a merge în Sfânta 
Biserică să ne rugăm, să-L lăudăm şi să-L bine- 
cuvântăm pe Dumnezeu. 

Toţi am trecut printr-o perioadă de distan- 
ţare socială, am rămas izolaţi şi însinguraţi în 


casele noastre pentru respectarea legii, nu am 
putut să-i vizităm pe cei dragi, să ne îmbrățişăm 
şi să ciocnim un ou roşu în perioada sărbători- 
lor pascale. 


Trebuie mai mult ca oricând să avem nădej- 
de şi speranţă că totul va fi bine şi ne vom putea 
revedea sănătoşi. 

Aşa să ne ajute Dumnezeu! 


[> 


Hristos s-a Înălţat! 


Părinte paroh Marius Iordache - 
Parohia Geamăna 


De la Paşti până la Ispas, oamenii se salută 
cu “Hristos a Înviat!” şi îşi răspund cu “Adevă- 
rat c-a Înviat!”, iar din ziua Înălţării Domnului 
până la Rusalii se salută cu “Hristos s-a Înălţat!” 
şi se răspunde cu “Adevărat ca s-a Înălţat!” 


Tradiţii și obiceiuri 
Lj Lj 

În popor există credinţa că odată cu Înălţa- 
rea Domnului, se înalță şi sufletele celor ador- 
miţi de la Săptămână Luminată încoace. Sufle- 
tele care rătăceau, deveneau strigoi şi provocau 
neajunsuri oamenilor şi animalelor. De aceea, 
în această zi se practicau ritualuri magice de 
apărare: erau culese şi sfințite plante despre care 
se crede că au proprietăţi apotropaice (leuștean, 
alun, paltin); se buciuma la răspântia drumu- 
rilor şi pe dealuri; oamenii se încingeau peste 
brâu cu ramuri de leuștean şi erau date de po- 
mană bucate pentru morți. 

În popor, sărbătoarea Înălţării Domnului se 
mai numeşte şi Ispas, după numele ciobanului 
care a stat ascuns după pietre, a urmărit uimit şi 
apoi a povestit Înălţarea Domnului. 


De Ispas, în unele zone, oamenii îşi pun la 
brâu frunze de nuc, pentru că se crede că şi lisus 
a avut când s-a înălțat la ceruri şi se bat cu leuş- 
tean, ca să fie feriţi de rele şi de boli. 


În această zi se sfinţesc plantele de leac, leuş- 
teanul, paltinul şi alunul. Tot în tradiția popula- 
ră se spune că cine moare de Ispas nu mai trece 
prin Judecata de Apoi, ci ajunge direct în Rai. 


La Înălţarea Domnului sunt, în unele zone, 
Moşii de Ispas, când se fac pomeniri pentru 
morţi, mormintele sunt împodobite cu crengi 
de paltin, iar oamenii își pun la ferestre frunze 
de leuştean. Se fac pomeni pentru morţi, îm- 
părţindu-se mai ales pâine caldă, brânză, ceapă 
verde şi rachiu. 


